stanford-oval/wikipedia huggingface dataset:
Holly Holm
Nyrkkeilyura > WBA:n välisarjan ja ylemmän välisarjan mestaruudet

10. kesäkuuta 2006 Holm otteli WBA:n välisarjan mestaruudesta Angelica Martinezia vastaan. Kaksikko oli kohdannut aikaisemmin kahdesti, joista ensimmäinen päättyi Holmin voittoon ja toinen tasapeliin. Holm voitti kymmeneräisen mestaruusottelun tuomariäänin.
Syyskuussa 2006 Holm palasi takaisin puolustamaan ylemmän kevytsarjan mestaruuttaan Jane Couchia vastaan. Holm voitti kymmeneräisen ottelun tuomariäänin.
1. joulukuuta 2006 Holm otteli vapaana olleesta IFBA:n ylemmän välisarjan mestaruudesta Tricia Turtonia vastaan. Holm voitti uransa kolmannen mestaruuden tuomariäänin.
Nyrkkeilyura > WBA-, WBC-, GBU-, IBA-, WIBA-,ja IFBA:n välisarjan mestaruudet

22. maaliskuuta 2007 Holm otteli Ann Saccuratoa vastaan ottelussa, jonka panoksena olivat WBA:n mestaruuden puolustamisen lisäksi vapaana olleet WBC:n, WIBA:n, GBU:n, IBA:n ja IFBA:n välisarjan mestaruusvyöt. Holm voitti kamppailun kaikin tuomariäänin täysien erien jälkeen.
Voiton jälkeen Holm otteli syyskuussa 2007 neljännen kerran Angelica Martinezia vastaan. Tällä kertaa he ottelivat vapaana olleesta IBA:n välisarjan mestaruudesta, jonka Holm voitti tuomariäänin.
Tammikuussa 2008 Holm puolusti ensimmäistä kertaa WBC:n ja IFBA:n välisarjan mestaruuksia. Hän sai vastaansa Miriam Brakachen, jonka Holm voitti teknisellä tyrmäyksellä seitsemännessä erässä.
Helmikuussa 2008 Holm sitä vastoin puolusti toista kertaa IFBA:n välisarjan mestaruutta Belinda Laracuentea vastaan. Holm voitti kymmeneräisen ottelun tuomariäänin.
Nyrkkeilyura > Ylemmän välisarjan mestaruuden puolustaminen

Vuonna 2008 Holm palasi ylempään välisarjaan puolustamaan IFBA:n mestaruuttaan, sekä ottelamaan samalla WBAN:n ylemmän välisarjan mestaruudesta Mary Jo Sandersia vastaan. Holm voitti ottelun tuomariäänin. Kaksikko kohtasi uudelleen lokakuussa 2008 vapaana olleesta IBA:n ylemmän välisarjan mestaruudesta. Kaksikon välinen uusintaottelun tuomarit näkivät päättyneen tasatulokseen.
Nyrkkeilyura > WIBA:n välisarjan puolustaminen

Vuonna 2009 Holm palasi takaisin välisarjaan puolustamaan ensimmäistä kertaa WIBA:n välisarjan mestaruuttaan Myriam Lamarea vastaan. Tammikuussa käyty ottelu päättyi Holmin voittoon tuomariäänin.
5. kesäkuuta 2009 Holm puolusti toista kertaa WIBA-mestaruuttaan Duda Yankovichia vastaan. Ottelu päättyi neljännessä erässä teknisellä tyrmäyksellä, kun erää oli ehditty käymään 32 sekuntia.
Elokuussa 2009 Holm puolusti kolmannen kerran WIBA-mestaruuttaan. Vastaan asettui Terri Blair, jonka hän oli kohdannut kerran aiemmin 2004 IBA:n mestaruusottelussa. Tuolloin Holm voitti ottelun tuomariäänin ja sama tulos toistui, kun Holm voitti kymmeneräisen ottelun kaikin tuomariäänin.
Nyrkkeilyura > Ylemmän kevytsarjan mestaruudet

Joulukuussa 2009 Holmin oli määrä otella Melissa Hernandezia vastaan NABF:n ylemmän kevytsarjan vapaana olleesta mestaruudesta. Victoria Cisneros saapui kuitenkin kehään muutaman tunnin varoitusajalla korvaamaan poisjääneen Hernandezin. Holm voitti mestaruuden tuomariäänin.
Holm voitti myöhemmin maaliskuussa 2010 WIBA:n ylemmän kevytsarjan mestaruuden Chevelle Hallbackia vastaan tuomariäänin. Hän voitti vielä kolmannen vapaana olleen ylemmän kevytsarjan mestaruuden IBA-liitossa Jaime Clampittia vastaan. Ottelu päättyi teknisellä tyrmäyksellä ensimmäisessä erässä ajassa 1:53.
Joulukuussa 2010 Holm puolusti heti perään IBA:n ylemmän kevytsarjan mestaruutta Ann Saccuratoa vastaan. Panoksena oli myös WBAN:n ylemmän kevytsarjan mestaruus. Kymmeneräinen ottelu päättyi kahdeksannessa erässä Holmin voittoon teknisellä tyrmäyksellä.
Nyrkkeilyura > Anne Sophie Mathis I-II ja viimeiset ottelut

Holm oli siirtymässä vapaaotteluun ja otteli uudessa lajissa maaliskuussa 2011. Nyrkkeilyn pariin Holm palasi kesäkuussa 2011 kohdattuaan Victoria Cisnerosin, jonka hän voitti tuomariäänin. Joulukuussa 2011 Holm otteli Anne Sophie Mathisia vastaan vapaana olleista IBA:n ja WBAN:n välisarjan mestaruuksista. Holm hävisi ottelun tyrmäyksellä seitsemännessä erässä, joka oli samalla hänen nyrkkeilyuran toinen tappio.
Tappion jälkeen kaksikon uusintaottelu järjestettiin kesäkuussa 2012, jossa panoksena oli IBA:n ja WBAN:n lisäksi WBF:n välisarjan mestaruudet. Holm voitti uusintaottelun tuomariäänin.
Mestaruuden jälkeen Holm siirtyi ylempään kevytsarjaan, jossa hän kohtasi Diana Prazak vapaana olleista IBA:n ja WBF:n mestaruuksista. Holm voitti mestaruudet tuomariäänin.
Sittemmin 11. toukokuuta 2013 Holm puolusti voittamiaan mestaruuksia Mary McGeeta vastaan. Hän voitti ottelun tuomariäänin ja päätti nyrkkeilyuransa, jotta voisi keskittyä täysin vapaaotteluun.
Vapaaottelu-ura

Holm aloitti ammattilaisuran vapaaottelussa vuonna 2011 kääpiösarjassa Fresquez Productions -promootiossa ja nyrkkeilyn tavoin hän otteli ensimmäiset ottelunsa New Mexicossa. Holm voitti ensimmäisen ottelunsa Christina Domkea vastaan toisessa erässä teknisellä tyrmäyksellä vastustajan jalkoihin kohdistuneilla potkuilla. Toisessa ottelussaan Holm kohtasi Jan Finneyn, joka oli otellut Strikeforcen höyhensarjan mestaruudesta. Holm voitti ottelun teknisellä tyrmäyksellä kolmannessa erässä kylkiin kohdistuneilla potkuilla.
Helmikuussa 2013 Holm otteli yhden ottelun Bellatorissa, jossa hän voitti Katie Merrillin teknisellä tyrmäyksellä lyönnein toisessa erässä.
Vapaaottelu-ura > Legacy FC:n mestaruus

Heinäkuussa 2013 Holm siirtyi ottelemaan Legacy FC -promootioon, jossa hän voitti ensimmäisen ottelunsa Allanna Jonesia vastaan tyrmäyksellä potkaistuaan vastustajaansa päähän. Lokakuussa Holm voitti myös Nikki Knudsenin teknisellä tyrmäyksellä potkuilla ja polviosumin kehoon.
Joulukuussa 2013 Holm otteli välissä yhden ottelun verran Fresquez Productionsissa, jossa hän voitti Angela Hayesin tuomariäänin.
4. huhtikuuta 2014 Holm otteli Legacy FC:n kääpiösarjan mestaruudesta Juliana Werneria vastaan. Holm voitti ottelun tyrmäyksellä potkaistuaan vastustajaansa päähän ja heti perään lyönneillä.
Vapaaottelu-ura > UFC

10. heinäkuuta 2014 UFC ilmoitti sopineensa Holmin kanssa usean ottelun sopimuksen. Hän oli voittanut kaikki seitsemän käymäänsä ottelua ennen UFC:hen siirtymistä. Holmin oli määrä otella UFC 181 -tapahtumassa Raquel Penningtonia vastaan, mutta ottelua siirrettiin Holmin kärsiessä loukkaantumisesta. Kaksikko lopulta kohtasi toisensa helmikuussa 2015, jonka Holm voitti hajaäänin (29–28, 28–29, 30–27). Heinäkuussa 2015 Holm otteli Marion Reneauta vastaan, jonka hän voitti tällä kertaa kaikin tuomariäänin (30–27, 30–26, 29–28).
Vapaaottelu-ura > UFC > Kääpiösarjan mestaruus ja sen menettäminen

Holm voitti 14. marraskuuta 2015 kolmannessa UFC-ottelussaan kääpiösarjan mestaruuden tyrmäämällä kolme vuotta mestaruutta hallinneen Ronda Rouseyn. Ottelun jälkeen hänet palkittiin Illan kamppailu ja Illan suoritus bonuksella. Voiton myötä hänestä tuli ensimmäinen henkilö, joka on voittanut mestaruuden nyrkkeilyssä ja vapaaottelussa.
Holmin oli määrä otella uudestaan Rouseyta vastaan mestaruudesta 9. heinäkuuta 2016, mutta Rouseyn paluu viivästyi erinäisten syiden vuoksi. Holm ei jäänyt odottamaan Rouseyn paluuta ja  puolusti ensimmäisen kerran mestaruuttaan maaliskuussa 2016 Miesha Tatea vastaan UFC 196 -tapahtumassa. Hän hävisi mestaruuden viidennessä erässä takakuristuksella, joka merkittiin teknisenä luovutuksena, sillä Holm ei taputtanut luovutuksen merkiksi, vaan menetti tajunsa kuristuksen myötä.
Holm kohtasi tappion jälkeen Valentina Ševtšenkon heinäkuussa 2016. Heidän välinen ottelu oli tapahtuman pääotteluna (UFC on Fox: Holm vs. Shevchenko), jonka Holm hävisi tuomariäänin.
Vapaaottelu-ura > UFC > Höyhensarjan mestaruudesta ja paluu kääpiösarjaan

Holm kohtasi 11. helmikuuta 2017 Germaine de Randamien naisten ensimmäisessä UFC:n höyhensarjan mestaruusottelussa UFC 208 -tapahtumassa. Holm hävisi mestaruuden tuomariäänin. Ottelu nähtiin kyseenalaisena, kun toisen ja kolmannen erän lopussa de Randamie jatkoi lyömistä erän loputtua. Ensimmäisellä kerralla osumat saivat Holmin huojumaan. Ottelun tuomari ei vähentänyt pistettä de Randamielta. Holm itse uskoi molemmilla kerroilla de Randamien tehneen lyönnit tahallisesti erien jälkeen. Holm teki valituksen NYSAC:lle tarkastaakseen tuomarin päätöstä ja päättämään selkeämpää tulosta. 28. helmikuuta NYSACin johtoporras hylkäsi Holmin valituksen perusteltuaan etteivät he löytäneet selkeää virhettä tai sääntörikettä.
Huhtikuussa 2017 Holm ilmoitettiin ottelevan kääpiösarjan ottelussa Bethe Correiaa vastaan Singaporessa kesäkuussa. Holm voitti ottelun kolmannessa erässä tyrmäyksellä, potkaistuaan Correiaa päähän. Hän sai voitosta myös Illan suoritus bonuksen.
Vapaaottelu-ura > UFC > Toistamiseen höyhensarjan mestaruudesta

Holm sai tilaisuuden otella toisen kerran höyhensarjan mestaruudesta tällä kertaa hallitsevaa mestaria Cris Cyborgia vastaan. Ottelu käytiin 30. joulukuuta 2017 UFC 219 -tapahtumassa. Holm hävisi mestaruusottelun tuomariäänin (46–49, 47–48, 47–48).
Holm jatkoi höyhensarjassa vielä seuraavan ottelunsa, kun UFC oli tehnyt sopimuksen päätoimisesti höyhensarjassa ottelevan Megan Andersonin kanssa. Holm voitti ottelun tuomariäänin (30–27, 30–26, 30–26).
Vapaaottelutilastot

| Tulos | Tilasto | Vastustaja | Ratkaisu | Tapahtuma | Päivämäärä | Erä | Aika | Huomio |
| --- | --- | --- | --- | --- | --- | --- | --- | --- |
| Voitto | 11–3 |  Bethe Correia | Tyrmäys (potku päähän ja lyönti) | UFC Fight Night: Holm vs. Correia | 17.6.2017 | 3 | 1:08 | Paluu kääpiösarjaan, Illan suoritus -bonus |
| Tappio | 10–3 |  Germaine de Randamie | Päätös (yksimielinen) | UFC 208 | 11.2.2017 | 5 | 5:00 | UFC:n naisten höyhensarjan mestaruudesta |
| Tappio | 10–2 |  Valentina Ševtšenko | Päätös (yksimielinen) | UFC on Fox: Holm vs. Shevchenko | 23.7.2016 | 5 | 5:00 |  |
| Tappio | 10–1 |  Miesha Tate | Tekninen luovutus (takakuristus) | UFC 196 | 5.3.2016 | 5 | 3:30 | Menetti UFC:n naisten kääpiösarjan mestaruuden |
| Voitto | 10–0 |  Ronda Rousey | Tyrmäys (potku päähän ja lyönnit) | UFC 193 | 15.11.2015 | 2 | 0:59 | Voitti UFC:n naisten kääpiösarjan mestaruuden, Illan suoritus -bonus, Illan kamppailu -bonus |
| Voitto | 9–0 |  Marion Reneau | Päätös (yksimielinen) | UFC Fight Night: Mir vs. Duffee | 15.7.2015 | 3 | 5:00 |  |
| Voitto | 8–0 |  Raquel Pennington | Päätös (yksimielinen) | UFC 184 | 28.2.2015 | 3 | 5:00 |  |
| Voitto | 7–0 |  Juliana Werner | Tyrmäys (potku päähän ja lyönnit) | Legacy FC 30: Holm vs. Werner | 4.4.2014 | 5 | 1:50 | Voitti Legacy FC:n naisten kääpiösarjan mestaruuden |
| Voitto | 6–0 |  Angela Hayes | Päätös (yksimielinen) | Fresquez Productions: Havoc | 6.12.2013 | 3 | 5:00 |  |
| Voitto | 5–0 |  Nikki Knudsen | Tekninen tyrmäys (potku ja polvet kehoon) | Legacy FC 24: Feist vs. Ferreira | 11.10.2013 | 2 | 1:18 |  |
| Voitto | 4–0 |  Allanna Jones | Tyrmäys (potku päähän) | Legacy FC 21: Huerta vs. Hobar | 19.7.2013 | 2 | 2:22 |  |
| Voitto | 3–0 |  Katie Merrill | Tekninen tyrmäys (takakuristus) | Bellator 91 | 28.2.2013 | 2 | 3:02 |  |
| Voitto | 2–0 |  Jan Finney | Tekninen tyrmäys (potku kehoon) | Fresquez Productions: Clash in the Cage | 9.9.2011 | 3 | 2:49 |  |
| Voitto | 1–0 |  Christina Domke | Tekninen tyrmäys (alapotkut) | Fresquez Productions: Double Threat | 4.5.2011 | 2 | 3:58 |  |
Aiheesta muualla

boxrec.com
UFC:n naisten kääpiösarjan mestarit
Huanggang

| Huanggang (黄冈市, Huánggāng Shì) |
| --- | --- |

 Huanggangin sijainti Hebein maakunnassa.
 Huanggang
 Koordinaatit: 30.452°N, 114.872°E 
Valtio:  Kiina
Maakunta:  Hubei
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  17 453 km²
Väkiluku (2010):  6 162 069
Aikavyöhyke:  UTC+8
Postinumero:  438000
Suuntanumero(t):  +86 (0)713
 
 www.huanggang.gov.cn 
Infobox OKVirheellinen NIMI-arvo: 
Huanggang (kiin. 黄冈市, pinyin: Huánggāng Shì) on prefektuuritason kaupunki Hubein maakunnan itäosassa Kiinassa. Kaupunki sijaitsee Jangtsejoen pohjoisrannalla noin 60 kilometriä maakunnan pääkaupunki Wuhanista itään. Kaupungin väkiluku on 6,162 miljoonaa (2010) ja pinta-ala 17 453 neliökilometriä.
Kaupungin naapureina ovat lännessä Huangshin, Ezhoun, Wuhanin ja Xiaoganin, pohjoisessa Xinyangin, idässä Lu’anin ja Anqingin, sekä etelässä Jiujiangin prefektuuritason kaupungit.
Piirikuntatasolla prefektuuri jakautuu kahteen kaupunkipiiriin (Huangzhou, Longhu eli Longganghu), kahteen piirikuntatason kaupunkiin (Macheng, Wuxue) ja seitsemään piirikuntaan (Hong'an, Luotian, Yingshan, Xishui, Qichun, Huangmei, Tuanfeng).
Huanggang on historiallinen kiinalaiskaupunki. Seutu kuului kiinalaisiin hallintojakoihin jo Xia- (21.-16. vuosisata eaa.) ja Shang-dynastian (16.-11. vuosisata eaa.) kausina. Ensimmäinen kaupunkitason hallintopiiri perustettiin vuonna 329 jaa. Seudulla ovat syntyneet esimerkiksi vaihdettavia posliinikirjaisimia käyttäneen kirjapainon keksijäksi mainittu Bi Sheng (990–1051 jaa.) ja Li Shizhen, yksi muinaisen kiinalaisen lääketieteen kuuluisuuksista, Compendium of Materia Medica-teoksen kirjoittaja.
Huangzhoun piiriä.
Huanggangin itäinen rautatieasema.
Edong-silta Jangtsen yli Huanggangista etelään vastarannan Ezhoun kaupunkiin.
Yiaijärven näkymä.
Qichunin piirikunnan hallintorakennus.
Aiheesta muualla

Kuvia tai muita tiedostoja aiheesta Huanggang Wikimedia Commonsissa
Huanggang City Information (erityisesti talouspainotus) (englanniksi) (chinaknowledge.com)
China Postal code Hubei Province (prefektuuri ja piirikuntataso) (englanniksi) (youbianku.com)
IBM Roadrunner

| Roadrunner |
| --- | --- |

Tyyppi:  supertietokone
Virta:  2,35 megawattia
Suoritin:  PowerXCell, AMD Opteron
IBM Roadrunner oli IBM:n valmistama supertietokone. Tietokone oli ensimmäinen, joka saavutti petaflopsin suorituskyvyn vuonna 2008. Tietokone sijoitettiin Los Alamos National Laboratoryyn ja maksoi 133 miljoonaa dollaria. Aiemmin nopein tietokone oli Lawrence Livermore National Laboratoryn IBM Blue Gene/L, joka päivitysten jälkeen pystyi 478,2 teraflopsin suorituskykyyn.
Roadrunnerin kehitys alkoi vuonna 2002 ja se käynnistettiin vuonna 2006. Monimutkaisuuden vuoksi se rakennettiin kolmessa vaiheessa.
Tietokone käytti kahta eri tyyppistä suoritinta: IBM:n PowerXCell-suoritinta sekä AMD Opteron -suorittimia. Tietokone käytti solmuja, jotka kytkettiin InfiniBand-kytkentäverkolla. Tietokoneen 12 960 PowerXCell-suoritinta toimivat kiihdyttiminä nopeuttamaan osia laskutoimituksista. Tietokone käytti noin 2,35 megawattia virtaa.
Marraskuussa 2009 päivitetty Jaguar-tietokone ohitti Roadrunnerin suorituskyvyssä.
Solistiyhtye Suomi

Solistiyhtye Suomi oli tanssimusiikkia soittava yhtye, joka perustettiin 1980-luvun alussa. Solistiyhtye Suomen alkuperäiset jäsenet olivat Pekka Hartonen (basso ja laulu),  Kalervo "Randy" Korlin (harmonikka ja laulu) sekä Lassi Marttila (rummut ja laulu). 
Tunnetuksi yhtye tuli esittämällä omia sovituksiaan jo aiemmin julkaistuista iskelmäkappaleista, joista vanhimmat olivat 1930-luvulta. Tunnetuimpia yhtyeen esittämiä kappaleita ovat mm. ”Mahtava peräsin ja pulleat purjeet”, "Sheila" ja ”Rilluttele yö”. Yhtyeen kappaleet olivat usein humoristisia.
Toiminta

Yhtyeen ensimmäinen LP-levy "Solistiyhtye Suomi" julkaistiin 1981.
1990-luvulle tultaessa yhtye lopetti toimintansa alkuperäisessä kokoonpanossa. Kvartetiksi muuttunut Solistiyhtye Suomi julkaisi vuonna 1991 CD-albumin "Viisastenkerho". Levyltä julkaistu "Kallen valssi" -single soi noihin aikoihin paljon radiossa. Uudistuneen yhtyeen jäsenet olivat Pekka Hartonen (basso ja laulu), Lassi Marttila (rummut ja laulu), Martti Honkanen (harmonikka ja laulu) sekä Markku Rönkkö (harmonikka ja laulu).
Vuodet 1993-1999 Solistiyhtye Suomi vietti täydellistä hiljaiseloa. Vuonna 2000 se aloitti taas toimintansa ja samana vuonna julkaistiin CD-levy "Elämän Tsa Tsa Tsa".
Pekan ja Randyn lisäksi yhtyeessä soittivat Pasi Suikkanen harmonikka, laulu ja Petri Parkko rummut.
Hartosen sydänleikkauksen ja sitä seuranneen aivoinfarktin jälkeen yhtye lopetti toimintansa vuonna 2005.
Randy Korlin kuoli sydänkohtaukseen kotonaan Espanjassa 20. heinäkuuta 2005.
Diskografia > Studioalbumit

Solistiyhtye Suomi (1981)
Kieltolaki (1982)
Rilluttele Yö (1983)
Lavatanssit (1984)
Sheila (1985)
Aasiserenadi (1987)
Neljänkympin villitys (1988)
Eldankaa (1989)
Njet Molotoff (1989)
Viisastenkerho (1991)
Elämän tsa tsa tsaa (2000)
He soittavat humppaa (2002)
Solistiyhtye Suomi & Pekka Hartonen: Moro ja nääs (2003)
Diskografia > Kokoelmat

Solistiyhtye Suomi (1987)
Solistiyhtye Suomi (1990)
20 suosikkia – Rilluttele yö (1996)
Parhaat (1997)
20 suosikkia – Kaksi kolpakkoa, neiti (2001)
30 suosikkia (2006)
Veikko Lavi & Solistiyhtye Suomi: Ota löysin rantein – 28 kuplettisuosikkia (2012)
Kaikkien aikojen parhaat (2014)
Aiheesta muualla

Solistiyhtye Suomen esitystuotanto Suomen äänitearkistossa (1901–1999) Äänitearkisto kattaa tiedot vain vuoteen 1999 saakka.
Murtojärvi (Jämsä)

| Murtojärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  62°00′13″N, 25°01′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jämsänjoen alue (14.51)
Järvinumero:  14.514.1.026
Mittaustietoja
Pinnankorkeus:  103 m 
Rantaviiva:  3 km 
Pinta-ala:  0,27 km² 
 fiMurtojärvi 
Murtojärvi on Jämsän Hopsussa Kankarisveden luoteispuolella sijaitseva noin 27 hehtaarin laajuinen järvi. Etäisyys Jämsän keskustasta on noin kahdeksantoista kilometriä luoteeseen ja Tampereelta noin 87 kilometriä koilliseen.
Maantiede

Murtojärven leveys lännestä itään on noin kilometri. Järvi on saareton ja sen rannoilla on verraten tiheä rakennuskanta. Murtojärven kaakkoispuolella avautuu Hopsun maatalousmaisema, kokonaisuuteen kuuluu eräitä Kankarisveden länsipuolisia pieniä järviä, kuten Poikkeus ja Majajärvi. Murtojärven itärannalle virtaa laskuoja Kotijärvestä, länsirannalta lähtee Murto-oja kohti Saaralammia, josta vedet kulkevat Lahnajokea pohjoiseen. Saaralammin länsipuolella sijaitsee Jumijärvi, joka niin ikään laskee Saaralammiin.
Murtojärven eteläpuolella on Murtovuori, joka kohoaa noin 60 metriä Murtojärven pintaa korkeammalle.
Murtojärvi kuuluu Lahnajoen valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Lahnajoen valuma-alue kattaa suuren osan Jämsänjoen alueesta, ja sen vakavesistä vain Liesjärvi on yli neliökilometrin laajuinen. Murtojärvi kuuluu valuma-alueen koillisiin järviin.
Aiheesta muualla

Fishing.fi: Murtojärvi
(14.5)
Hybridipinnoite

Hybridipinnoite on pintakäsittelyaine, joka sisältää sekoitettuina orgaanisia yhdisteitä ja epäorgaanisia yhdisteitä. Näitä yhdisteitä yhdistämällä saadaan valmistettua erittäin tehokkaita pinnoitteita. Nämä pinnoitteet suojaavat pintoja lialta tehokkaasti. Keraamisille pinnoille tarkoitetut hybridipinnoitteet ovat kovia, sitkeitä ja hyvin tarttuvia. Jotkut hybridipinnoitteet ovat polyuretaani-sementtipohjaisia ja 3-komponenttisia.
Hybridipolkupyörä

Giantin hybridipolkupyörä
Giantin hybridipolkupyörä retkeilyyn sopivilla lisävarusteilla.
Hybridipolkupyörä on polkupyörä, joka yhdistää maantiepyörän ja maastopyörän ominaisuuksia. Pyörätyyppi on varsin suosittu, koska se soveltuu monenlaiseen ajoon. Yleensä hybrideissä on 622 mm (28") vanteet, jotka erottivat ne alkuun maastopyöristä niissä käytettyjen 559 mm (26") vanteiden sijasta. Nykyisin kuitenkin myös maastopyörissä käytetään yleensä 29-tuumaisia renkaita, joiden vanteiden halkaisija on myös 622 mm. Hybridipyörien rengasleveys on kuitenkin yleensä kapeampi kuin maastopyörissä.  Vaihteistot ja jarrutekniikka ovat samankaltaista maastopyörien kanssa, joskin pelkästään hybrideihin tarkoitettuja osiakin on olemassa. Rungon mitoitus hybrideissä vaihtelee melko paljon, jotkut mallit ovat pitkähköjä, maantiepyörää muistuttavia, jotkut taas hyvinkin pystyssä ajettavia parhaiten lyhyille matkoille ja kaupunkiin sopivia.
Montcuq-en-Quercy-Blanc

| Montcuq-en-Quercy-Blanc |
| --- | --- |
 Montcuq’n kylä
 Montcuq-en-Quercy-Blanc
 Koordinaatit: 44°20′23″N, 1°12′37″E 
Valtio:  Ranska
Alue:  Occitanie
Departementti:  Lot
Arrondissementti:  Cahors
Pinta-ala:  
 – Kokonaispinta-ala:  78,2 km²
Väkiluku (2019):  1 772 
 – Väestötiheys:  22 as./km²
Kunnan numero:  46201
 
 mairie-montcuq-en-quercy-blanc.fr 
Infobox OKVirheellinen NIMI-arvo: 
Montcuq-en-Quercy-Blanc on kunta Lounais-Ranskassa Lotin departementissa Occitanien alueella. Se sijaitsee noin 26 kilometriä Cahorsin kaupungista lounaaseen.
Kunta muodostettiin 1. tammikuuta 2016. Tuolloin viisi kuntaa Belmontet, Lebreil, Montcuq, Sainte-Croix ja Valprionde yhdistyivät.
Tour-Donjon
Kunnan nähtävyys on 1100-luvulla rakennettu puolustustorni Tour-Donjon. Linnoitus joutui vuosisatojen aikana lukuisien hyökkäyksien kohteeksi. Nykyään tornissa olevassa näyttelyssä voi tutustua tornin historiaan. Tornista tehtiin historiallinen muistomerkki vuonna 1904. Sen jälkeen tornia korjattiin vuosina 1910–1911, jolloin siihen rakennettiin kierreportaat ja julkisivuja korjattiin. Korjaustöitä jatkettiin tulevina vuosikymmeninä, ja viimeiset tehtiin keväällä 2010.
Tunnettuja kuntalaisia

Nino Ferrer (1934–1998), laulaja, lauluntekijä ja kirjailija
Aiheesta muualla

Kuvia tai muita tiedostoja aiheesta Montcuq-en-Quercy-Blanc Wikimedia Commonsissa
Hybridikissa

Hybridikissa on kissaeläin, joka syntyy kahden eri kissalajin yhteisenä jälkeläisenä. Erityisesti tällaista risteyttämistä on tehty joissakin eläintarhoissa ja sirkuksissa, jotta saataisiin erikoisia vetonauloja yleisöä houkuttelemaan. Kovin yleistä tällainen toiminta ei kuitenkaan ole.
Ainakin seuraavia isoja kissaeläimiä on onnistuttu risteyttämään keskenään. Suomenkieliset nimet eivät ole kaikista yhdistelmistä selvillä, englanninkieliset suluissa:
Jaguaarin ja leijonan hybridi, ns. jaglion.
| 0 | 1 | 2 |
| --- | --- | --- |
| Isä | Emo | Jälkeläinen |
| Tiikeri (Tiger) | Leijona (Lion) | Tiikoni (Tigon) |
| Leijona (Lion) | Tiikeri (Tiger) | Liikeri (Liger) |
| Tiikeri (Tiger) | Leopardi (Leopard) |  ? (Tigard) |
| Puuma (Puma) | Leopardi (Leopard) |  ? (Pumapard) |
| Leopardi (Leopard) | Leijona (Lion) |  ? (Leopon) |
| Jaguaari (Jaguar) | Leijona (Lion) |  ? (Jaglion) |

Pienempien kissaeläimien kohdalla risteyttäminen on huomattavasti yleisempää ja helpompaa. Yleensä tällä pyritään tekemään uusia lemmikeiksi sopivia kissarotuja, joilla olisi kuitenkin villiä ulkonäköä. Esimerkiksi Suomessakin kohtuullisen yleinen bengali on alun perin risteytys kesykissasta ja Aasian leopardikissasta. Kissarotu savannah eli savannikissa on taas kotikissan ja servaalin risteymä.
Murtolahden työväentalo

| Murtolahden työväentalo |
| --- | --- |

Sijainti:  Murtolahti, Nilsiä, Kuopio
Valmistumisvuosi:  1915
Purkuvuosi:  1967
Rakennuttaja:  Murtolahden Työväenyhdistys ry
Runkorakenne:  hirsi
Julkisivumateriaali:  lauta
Korkeus:  2,75 m
Kerrosluku:  1
Kerrosala:  128 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Murtolahden työväentalo oli entisen Nilsiän kaupungin Murtolahden kylässä sijainnut työväentalo. Murtolahti on kuulunut aiemmin Muuruveden ja Juankosken kuntiin ja on nykyisin Nilsiän mukana osa Kuopiota.